《舟泊武林城外因忆新安会稽之胜赋呈确庵夫子志别》
清代·王誉昌

四月河桥绿酎浓，篷窗歌咏自从容。人间草木馀春梦，劫后湖山又晚钟。

学溯考亭开雾障，书探禹穴破云封。重期此后追随处，知在烟萝第几峰？

作者简介：（1635左右—1705以后）江南常熟人，字露渭，号话山。诸生。钱陆灿、陈瑚弟子。熟悉明季朝局，曾作《崇祯宫词》百首。其诗奇警清稳。画山水得宋人笔意，兼工篆刻。晚以忤大吏牵连下狱，旋得释。有《含星堂集》。